Szuper szálláshely, nagyon közel mindenhez! Amennyire riogattak minket Nápollyal nagyon pozitívan csalódtunk, mert fantasztikus, nyüzsgő, élettel teli. A szállás kifogástalanul tiszta volt, nyugodt és csendes helyen, de egy lépésnyire a Via Toledo nyüzsgő utcájától. Nagyon jókat aludtunk! Jól felszerelt a lakás, így főztünk is, mostunk is, ez elég nagy segítség volt. Az ágy is kényelmes volt. A kis galéria kimondottan hangulatos volt. Számos könyv, térkép van a lakásban Nápolyról és a környékről, mi esküvő után, nászútra érkeztünk ide, így nem tudtunk felkészülni a környékről, tehát nagy segítség volt az úti könyv. Ha bármi kérdésünk volt Bobo azonnal válaszolt. Remélem hamarosan visszatérünk Nápolyba! Grazie Bobo!